S cieľom zvýšiť účinnosť systému registrácie, znížiť náklady a znížiť počet testov na stavovcoch by sa malo ustanoviť spoločné predkladanie a zdieľanie informácií o látkach.
Odôvodnenie 33 korigenda k nariadeniu Európskeho parlamentu a Rady (ES) č. 1907/2006 z 18. decembra 2006
Ak látku vyrába alebo dováža viac ako jedna spoločnosť, vyžaduje sa, aby tieto spoločnosti predložili určité informácie spoločne. Tento postup sa nazýva spoločné predkladanie. Spoločné predkladanie sa vzťahuje na akúkoľvek látku, ktorá sa má registrovať, vrátane medziproduktu izolovaného na mieste alebo prepravovaného izolovaného medziproduktu.